Багнік

Багнік — у беларускай міфалогіі дух, адзін з чатырох відаў балотных нячысцікаў.

 Апісанне 
Жыве у багне — тарфяным балоце, якое ніколі не пакрываецца расліннасцю і выглядае як бруднае чорнае возера. Ніколі не з’яўляецца на певерхні. Даведацца пра яго прысутнасць можна толькі па дробных бурбалках, што ўздымаюцца ў глыбіні, і лёгкім варушэнні вады, а таксама па дробненькіх агеньчыках на паверхні балота. Багнік не пакідае свой мяккі ложак на дне нават тады, калі ў балота трапіць чалавек ці жывёла. Ён упэўнены, што здабыча нікуды не дзенецца і абавязкова спусціцца на дно.

Знешне багнік яшчэ бруднейшы, чым балотнік і гэтак жа баіцца асушэння. Аднак яго не пужаюць маразы: багна рэдка замярзае, бо абаграваецца цёплым подыхам багніка. Мацней за ўсё багніка палохае, калі людзі вычэрпваюць ваду з багны дзеля здабычы торфу, альбо калі гараць тарфянікі. Тады багнік пакутуе і ледзь дажывае да новага часу, калі яго багна зноў напаўняецца вадой з-за дажджоў.

Персанаж згадваецца ў М. Я. Нікіфароўскага.

 Гл. таксама 
 Балотнік
 Аржавенік
 Лазавік

 Спасылкі 
 Энцыклапедыя электронная. Багнік
 Нячысцікі. Багнік

Катэгорыя:Беларуская міфалогія
Катэгорыя:Беларуская народная дэманалогія